|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** | **Nr. GND/2025/394** |
|  | **(protokols Nr.12; 63.p.)** |

**Par zemes vienības ar kadastra apzīmējumu 50720020051** **noteikšanu par starpgabalu**

Atbilstoši Gulbenes novada pašvaldības 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.§) (turpmāk – Teritorijas plānojums) nekustamā īpašuma Lizuma pagastā ar nosaukumu “Ogumala”, kadastra numurs 5072 002 0071, sastāvā ietilpstošajai zemes vienībai ar kadastra apzīmējumu 50720020051 ar platību 1,5 ha, teritorijas plānojumā noteiktais teritorijas izmantošanas veids ir mežu teritorija (53,1 % no zemes vienības platības), lauksaimniecības teritorija (46,9 % no zemes vienības platības) un ainaviski vērtīga teritorija (14,2 % no zemes vienības platības).

Meža teritorija ir funkcionālā zona, ko nosaka lai nodrošinātu apstākļus mežu ilgtspējīgai attīstībai un mežu galveno funkciju – saimniecisko, ekoloģisko un sociālo funkciju īstenošanai. Šajā teritorijā kā galvenie izmantošanas veidi paredzēti: publiskā ārtelpa bez labiekārtojuma, labiekārtota publiskā ārtelpa, mežs īpaši aizsargājamās dabas teritorijās, mežsaimnieciska izmantošana. Saskaņā ar teritorijas plānojumā noteikto, mežu teritorijā minimālā jaunizveidojamā zemes gabala platībai jābūt vismaz 2 ha.

Lauksaimniecības teritorija funkcionālā zona, ko nosaka, lai nodrošinātu lauksaimniecības zemes, kā resursa racionālu un daudzveidīgu izmantošanu visa veida lauksaimnieciskajai darbībai un ar to saistītajiem pakalpojumiem. Šajā teritorijā kā galvenie izmantošanas veidi paredzēti: publiskā ārtelpa bez labiekārtojuma, labiekārtota publiskā ārtelpa, lauksaimnieciskā izmantošana, lauksaimnieciskās ražošanas uzņēmumu apbūve, viensētu apbūve. Saskaņā ar teritorijas plānojumā noteikto, lauksaimniecības teritorijā minimālā jaunizveidojamā zemes gabala platībai jābūt vismaz 2 ha.

Ainaviski vērtīgās teritorijas noteiktas ar mērķi definēt teritorijas atļautās izmantošanas nosacījumus dažādu veidu ainaviskajām teritorijām un ainavisko skatu punktu panorāmas saglabāšanai.

Zemes vienības ar kadastra apzīmējumu 50720020051 platība ir mazāka par saistošajos noteikumos noteikto minimālo zemesgabala platību, kā arī konfigurācija nepieļauj attiecīgā zemesgabala izmantošanu atbilstoši apstiprinātajam teritorijas plānojumam.

Publiskas personas mantas atsavināšanas likuma 1.panta 11.punkta “b” apakšpunkts nosaka, ka zemes starpgabals ir publiskai personai piederošs zemesgabals, kura platība lauku apvidos ir mazāka par pašvaldības saistošajos noteikumos paredzēto minimālo zemesgabala platību vai kura konfigurācija nepieļauj attiecīgā zemesgabala izmantošanu atbilstoši apstiprinātajam teritorijas plānojumam, vai kuram nav iespējams nodrošināt pieslēgumu koplietošanas ielai (ceļam).

Saskaņā ar Gulbenes novada domes 2017.gada 28.septembra lēmumu “Par zemes vienības piekritību pašvaldībai” (protokols Nr. 13, 31.§) zemes vienība ar kadastra apzīmējumu 50720020051 (platība 1,5 ha) noteikta kā pašvaldībai piekrītoša, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta otrās daļas 4.punkts nosaka, ka zemes reformas laikā pašvaldībām piekrīt un uz attiecīgās pašvaldības vārda zemesgrāmatās ierakstāma zeme, kura 1940.gada 21.jūlijā piederēja fiziskajām un juridiskajām personām, ja šīs personas par zemi saņēmušas kompensāciju, nav pieprasījušas atjaunot īpašuma tiesības uz zemi vai arī zemes īpašuma tiesību atjaunošana likumos nav paredzēta, tikai gadījumos, ja tā ir zemes starpgabals atbilstoši Publiskas personas mantas atsavināšanas likumā noteiktajam un par to pašvaldības dome (padome) ir pieņēmusi lēmumu, ka tā ir starpgabals, izņemot šā likuma [8.pantā](http://likumi.lv/ta/id/34595#p8) minēto uz valsts vārda zemesgrāmatā ierakstāmo zemi.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz likuma “Par valsts un pašvaldību zemes īpašuma tiesībām un   
to nostiprināšanu zemesgrāmatās” 3.panta otrās daļas 4.punktu, Pašvaldību likuma 10.panta pirmās daļas 21.punktu, Publiskas personas mantas atsavināšanas likuma 1.panta 11.punkta “b” apakšpunktu, Gulbenes novada pašvaldības 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa”, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NOTEIKT zemes starpgabala statusu nekustamā īpašuma Lizuma pagastā ar nosaukumu “Ogumala”, kadastra numurs 5072 002 0071, sastāvā ietilpstošajai zemes vienībai ar kadastra apzīmējumu 50720020051 ar platību 1,5 ha.
2. Par lēmuma izpildi atbildīga Gulbenes novada Centrālās pārvaldes Īpašumu pārraudzības nodaļa.
3. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis